Sign in / Join .st0{fill:#34437F}.st1{fill:#878787} Saturday, September 4, 2021 ikteb hawn… Fittex Pete Buttigieg u r-raġel jaqsmu l-ewwel ritratt bħala ġenituri Minn talk.mt September 4, 2021 121 talk.mt Wara li x-xahar li għadda ħabbru li kienu saru ġenituri, illum is-Segretarju tat-Trasport tal-Istati Uniti Pete Buttigieg u r-raġel tiegħu Chasten qasmu l-ewwel ritratt tal-familja tagħhom hekk kif qed iħaddnu b'dak li jidher li huma tewmin. Hekk kif Buttigieg, li għandu nisel Malti, ppubblika dan ir-ritratt fuq il-midja soċjali bosta kienu dawk li kkummentaw biex jaqsmu l-ferħ tagħhom għal din l-aħbar. Buttigieg qal li hu u r-raġel tiegħu tassew jinsabu grati għall-awguri kollha li rċevew mill-ewwel darba li taw l-aħbar li saru ġenituri. Issa qal li jinsabu kuntenti li jistgħu jilqgħu lil Penelope Rose u Joseph August Buttigieg fil-familja tagħhom. Buttigieg, li għandu 39 sena, tkellem pubblikament dwar ix-xewqa tiegħu li jsir missier sa mill-kampanja tiegħu tal-2020. F'Awwissu huwa kien qal li hu u r-raġel tiegħu għal xi żmien riedu jkabbru l-familja tagħhom. Kien qal li filwaqt li l-proċess għadu mhux lest, jinsabu grati għall-imħabba, l-appoġġ u r-rispett għall-privatezza li kienu qed jirċievu. Artiklu preċedenti Tissaħħaħ is-sezzjoni marittima tal-Protezzjoni Ċivili Artiklu li jmiss "Il-Gvern iwettaq kull riforma li jwiegħed" – il-PL